Prostituutio olympialaisten hengen vastaista - Sisuradio | Sveriges Radio
Prostituutio olympialaisten hengen vastaista
Julkaistu fredag 4 juli 2003 kl 09.58
Olympialaiskaupunki Ateenan aikomus avata uusia bordelleja olympialaisia varten on olympialaisten hengen vastaista, sanoo hallituskanslian tasa-arvo osaston päällikkö Marianne Laxén. Ateenan hanke on herättänyt vastalauseita eri puolilla maailmaa. Myös Ruotsin urheiluministeri Mona Sahlin on esittänyt vastalauseensa.
Marianne Laxén toivoo, että Olympiakomitea vaalisi olympialaisaatetta ja vastustaisi Ateenan kaupungin päätöstä avata kolmekymmentä uutta bordellia ensi vuoden olympialaisia varten. Laxénin mukaan prostituutio määritellään ainakin Ruotsissa naisiin kohdistuvana väkivaltana eikä sovi siksi yhteen olympia-aatteen kanssa. Prostituutio on laillista Kreikassa, ja sikäli Ateenan kaupugin päätös ei riko kreikkalaisia lakeja vastaan. Prostituutioon ja bordellitoimintaan liiittyy Marianne Laxénin mukaan kuitenkin usein laiton naiskauppa, jossa muista maista tuotuja naisia pakotetaan prostituutioon.
Olympiakomitean vastustettava päätöstä